Diari Oficial de la Generalitat Valenciana


Sumari del DOGV 1840, del 05-08-1992 (1992/825637)

DECRET 141/1992, de 30 de juliol, del Govern Valencià, pel qual autoritza la transformació de l'Escola Universitària Politècnica d'Alacant en Escola Politècnica Superior.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/30/141/dof/vci/html**

### Dades del document

Número de DOGV
:   1840

Data del DOGV
:   05-08-1992

Secció del DOGV
:   DISPOSICIONS GENERALS

Número del document
:   1992/825637


Data del document
:   30-07-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 141/1992, de 30 de juliol, del Govern valencià, pel qual autoritza la transformació de l'Escola Universitària Politècnica d'Alacant en Escola Politècnica Superior.  
El Decret 82/1991, de 13 de maig, del Govern valencià, va acordar d'integrar l?Escola Universitària Politècnica d'Alacant en la Universitat d'Alacant, i establia, en la disposició final segona, que en el termini de tres anys s'haurien de realitzar les actuacions necessàries per a la transformació del dit centre universitari en Escola Politècnica Superior.  
El Consell Social de la Universitat d'Alacant ha acordat sol·licitar la transformació de l?Escola Universitària Politècnica en Escola Politècnica Superior, i també l'autorització per a impartir els ensenyaments per a l?obtenció del títol de Llicenciat en Informàtica.  
L'expedient ha merescut informe favorable del Consell Interuniversitari de la Comunitat Valenciana i del Consell d'Universitats.  
A l?Escola Universitària s'imparteixen, entre d'altres, els ensenyaments corresponents al títol de Diplomat en Informàtica, i el seixanta-cinc per cent dels alumnes que finalitzen els esmentats estudis han continuat els seus estudis del segon cicle en altra universitat, amb una creixent demanda dels dits estudis.  
Vistos l'article 9 de la Llei 11/1983, de 25 d'agost, de Reforma Universitària, el Reial Decret 557/1991, de 12 d'abril, i el Reial Decret 1497/1987, de 27 de novembre, a proposta del Conseller de Cultura, Educació i Ciència i amb la deliberació prèvia del Govern valencià, en la reunió del dia 30 de juliol de 1992,  
DECRETE  
Article primer  
Aprovar la creació de l?Escola Politècnica Superior de la Universitat d'Alacant, per transformació de l?Escola Universitària Politècnica de la dita Universitat.  
Article segon  
El dit centre impartirà els mateixos ensenyaments que tenia autoritzats l'Escola Universitària Politècnica, i també els corresponents al segon cicle dels conduents al títol de Llicenciat en Informàtica que s'autoritzen mitjançant aquest decret.  
Article tercer  
L'Escola Politècnica Superior de la Universitat d'Alacant començarà les seues activitats a l?inici del curs acadèmic 1992-93.  
DISPOSICIONS FINALS  
Primera  
Fins a l'homologació dels nous plans d'estudis d'acord amb les directrius generals corresponents, els ensenyaments del segon cicle de Llicenciat en Informàtica seran els que es corresponguen amb l'actual pla d'estudis del primer cicle.  
Segona  
Es faculta el Conseller de Cultura, Educació i Ciència per a dictar les disposicions necessàries per a l'aplicació i l?execució del que disposa aquest decret.  
València, 30 de juliol de 1992.  
El President de la Generalitat Valenciana,   
JOAN LERMA I BLASCO


Còpia Permalink ELI